ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670048716

ขอให้แก้ไขปัญหาเกี่ยวกับการสัญจรของรถบรรทุกดิน บริเวณ ถนนหทัยราษฎร์ ซอย 39 แขวงสามวาตะวันตก เขตคลองสามวา กรุงเทพมหานคร จุดสังเกต บริเวณปากซอย 39 จะอยู่ใกล้กับโรงเรียนขุมทองวิทยา และเมื่อเข้ามายังช่วงท้ายซอย 39 จะพบกับโรงเรียนวัดแป้นทองอยู่ใกล้กับโครงการหมู่บ้านที่กำลังดำเนินการสร้าง (ไม่ทราบชื่อโครงการฯ) เนื่องจากผู้ร้องแจ้งว่า ประชาชนในพื้นที่ประสบปัญหาเสียงดังสั่นสะเทือนจากการสัญจรของรถบรรทุกดิน โดยผู้ร้องพบตั้งแต่ช่วงเวลา 08.00 - 19.00 น. แต่ผู้ร้องทราบมาว่าในพื้นที่ซอย 39 ได้มีกฎเกณฑ์อนุญาตให้รถบรรทุกสัญจรผ่านได้ในช่วงเวลา 10.00 - 16.00 น. เท่านั้น ซึ่งประชาชนพบปัญหาดังกล่าวมาเป็นระยะเวลาประมาณ 1-2 เดือน เบื้องต้นผู้ร้องเคยโทรศัพท์ติดต่อแจ้งเรื่องไปยังกรุงเทพมหานคร สายด่วน 1555 แต่ก็ยังคงพบปัญหาเช่นเดิม ผู้ร้องเกรงว่าหากรถบรรทุกยังคงฝ่าฝืนสัญจรรถผ่านนอกเวลาที่ทางหน่วยงานที่เกี่ยวข้องได้กำหนดรถบรรทุกสัญจรผ่านได้ไว้ อาจทำให้เกิดอุบัติเหตุรถชนเด็กนักเรียนในพื้นที่ได้ เพราะเวลาประมาณ 10.00 น. หรือว่าช่วงก่อนเข้าเรียนของเด็กนักเรียนทั้ง 2 โรงเรียน และช่วงเวลาประมาณ 16.00 น.เป็นต้นไป หรือว่าช่วงเลิกเรียนของเด็กนักเรียนทั้ง 2 โรงเรียน จะยังมีเด็กนักเรียนเดินอยู่ภายในซอยเป็นจำนวนมาก จึงประสงค์ให้หน่วยงานที่เกี่ยวข้องพิจารณาและดำเนินการแก้ไขปัญหาเกี่ยวกับการสัญจรของรถบรรทุกดินบริเวณพื้นที่ดังกล่าว เพื่อป้องกันการเกิดอุบัติเหตุและบรรเทาความเดือดร้อนให้แก่ประชาชนที่อาศัยอยู่ในพื้นที่ต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata